  Майя Бывальцева Удмуртиысь 50 иськем сюресъёсты тупатъяны федерал коньдэтысь 419 миллион манет висъязы. Кызьы вераз иворъёсъя «Удмуртия» агентстволы элькунысь транспортъя но сюрес возёсъя министр Виктор Вахромеев, списоке сюресъёслэн тужгес сӧриськем люкетъёссы шедизы. «Списокын Алнаш ёрос, отын сюресъёс 20–25 ар тупатылымтэ ни. Соос пӧлы Алнаш — совхоз-техникум — Татарстанэн гож. Алнаш — Грак. Дэри ёрос, кызьы мон вералляй ни, Ижкар — Ува (тупатъян ужъёсты азьланьтон — ред.). Кез — Кулига — Карсовай, Эгра — Глазкар, Ува — Сьӧлта, Нылга — Вавож, Вотка — Шаркан. Оглом 50 иськемлэсь трос сюресъёс тупатъямын луозы таяз сезонын. Со тужгес урод люкетъёс», — вераз министр. Нялтас вераса, туэ Удмуртия федерал коньдэтысь 400 миллион манетлэсь трос басьтоз ёрос центръёсы нуись сюресъёсты куронъёслы тупатон понна, озьы ик 220 миллион манет — гурт сюресъёсты лэсьтыны. Тегъёс: Удмуртия сюресъёс коньдэт ВикторВахромеев тупатъянужъёс транспортъяносюресвозёсъяминистерство Алнаш  